இந்தக் காணொளியானது இறுதிக் கட்ட யுத்தத்தில் நாட்டை விட்டு விட்டு வெளியேறி அவுஸ்ரேலியா போவதற்காக இந்தோனோசியாவில் தங்கி நிற்கும் புலிகள் அமைப்பை சேர்ந்தவர்களால் தயாரிக்கபட்டிருந்தது. இவர்களிற்கு அனைத்துலகச் செயலகமே பணஉதவி செய்துவிட்டு அப்படியொரு காணொளியினை தயாரித்து அனுப்புமாறு கோரியிருந்தனர். காணொளியினை பார்ப்பவர்களிற்கு அதனை தயாரித்ததன் நோக்கம் புரியும்.ஆனால் பரிதியின் கெலையை பிரெஞ்சு காவல்த்துறை ஆரம்பத்தில் மூன்று கோணங்களில் விசாரிக்க ஆரம்பித்திருந்தனர். அவை. 1) இலங்கை புலனாய்வுத் துறை. 2) உள் வீட்டு மோதல்கள் அதில் தலைமைச் செயலகம். அல்லது அனைத்துலக்கத்திற்கிடையேயான குழு மோதல். விசாரணைகளின் ஆரம்பத்திலேயே கொலை சம்பந்தமாக பரிதியுடன் நெருக்கமாக இருந்த பாம்புக் குழுவை சேர்ந்த இருவர் கைதானதும் தலைமைச் செயலகத்திற்கும் கொலைக்கும் எவ்வித தொடர்பும் இல்லையென்று உறுதியாகிவிட்ட நிலையில்தான் அடுத்ததாக அவர்களத விசாரணை இலங்கை புலனாய்வு பிரிவா அல்லது அனைத்துலகத்தின் உள்வீட்டு மோதலா? என்கிற கோணத்தில் விசாரணைகள் போய்க்கொண்டிருந்தது. அப்பொழுதான் பிரான்சின் முன்னணி பத்திரிகைகளில் ஒன்றான Le Parisienபத்திரிகையில் இலங்கையரசே பரிதியின் கொலைக்கு பின்னால் இருப்பதாக ஒரு செய்தி வெளியாகியிருந்தது.